Die CCAP Harare Sinode – Getuienisaksie
Die ander kerk wat in Zimbabwe gebore is uit vroeë sendingwerk, is die CCAP (Church of Central Africa Presbyterian). In 1905 het ’n afvaardiging Malawiërs wat as trekarbeiders in die destydse Rhodesië gewerk het, op Mvera-sendingstasie in Malawi vir ’n leraar van hulle eie kerk gaan vra. In 1912 het ds. TCB Vlok vanuit Malawi die eerste sendeling onder die sowat 5 000 trekarbeiders in Rhodesië geword.